## Pravilnik o tehničkim zahtjevima i postupku homologacije tipa vozila s obzirom na ponašanje upravljačkog mehanizma pri sudaru TPV 114 (izdanje 00)

### NN 131/2004 (22.9.2004.), Pravilnik o tehničkim zahtjevima i postupku homologacije tipa vozila s obzirom na ponašanje upravljačkog mehanizma pri sudaru TPV 114 (izdanje 00)

# DrŽavni zavod za normizaciju i mjeriteljstvo

2360

Na temelju članka 275. stavka 3.
Zakona o sigurnosti prometa na cestama (»Narodne novine« broj 105/04) ravnatelj
Držav­nog zavoda za normizaciju i mjeriteljstvo donosi

## PRAVILNIK

### O TEHNIČKIM ZAHTJEVIMA I POSTUPKU HOMOLOGACIJE TIPA VOZILA S OBZIROM NA PONAŠANJE UPRAVLJAČKOG MEHANIZMA PRI SUDARU TPV 114 (Izdanje 00)

Članak 1.

Ovim pravilnikom uređuju se
tehnički zahtjevi i postupak homologacije vozila M1 i N11
s obzirom na ponašanje uprav­ljačkog mehanizma vozila pri sudaru.

Članak 2.

Tehnički zahtjevi za ponašanje
upravljačkog mehanizma vozila pri sudaru sadržani su u točkama 3. i 4. priloga
I., a postupak homologacije u točkama 3. i 4. priloga I. ovoga pravilnika, koji
čini njegov sastavni dio.

Članak 3.

Tijelo za homologaciju vozila u
smislu odredaba ovoga pravilnika je Državni zavod za normizaciju i
mjeriteljstvo (u dalj­njemu tekstu: Zavod).

Članak 4.

Zavod će dodijeliti prilog
certifikatu o homologaciji tipa vo­zila, s obzirom na ponašanje upravljačkog
mehanizma vozila pri sudaru, ako taj tip vozila zadovoljava zahtjeve iz točke
5.1 priloga I, a certifikat o homologaciji sastavnoga dijela tipu naprave za
upravljanje kao zasebne tehničke jedinice, ako taj tip naprave zadovoljava
zahtjeve iz točaka 5.2 i 5.3 priloga I. ovoga pravilnika.

Obrazac dodatka certifikatu o
homologaciji tipa vozila sadržan je u prilogu V. A., a certifikata o
homologaciji tipa naprave za upravljanje u prilogu V. B ovoga pravilnika.

Članak 5.

Naprave za upravljanje i vozila s
obzirom na ponašanje upravljačkog mehanizma pri sudaru mogu se homologirati te
uvoziti i stavljati na tržište ako zadovoljavaju zahtjeve ovoga pravil­nika.

Iznimno od odredbe stavka 1.
ovoga članka, naprave za uprav­ljanje koje ne zadovoljavaju odredbe iz ovog
pravilnika mogu se homologirati, uvoziti i stavljati na tržište ako su kao
zamjenski dijelovi namijenjeni za ugradbu na vozila homologirana prema ranije
važećim propisima.

Članak 6.

Zavod može ovlastiti pravnu ili
fizičku osobu za obavljanje poslova tehničke službe ako ispunjava sljedeće
uvjete:

– da zadovoljava zahtjeve norme
HRN EN ISO/IEC 17025 o osposobljenosti ispitnih laboratorija za područje
ispitivanja prema zahtjevima iz ovoga pravilnika,

– da može dokazati poznavanje
metoda i postupaka ispitivanja sadržanih u prilogu II. koji čini sastavni dio
ovoga pravilnika,

– da ima najmanje jednog
djelatnika školske spreme VII/1 stro­jarskoga smjera.

Članak 7.

Danom početka primjene ovoga
pravilnika prestaje važiti »Naredba o homologaciji vozila u pogledu zaštite
vozača od upravljačkog mehanizma u slučaju sudara« (»Narodne novine« br.
141/98).

Članak 8.

Ovaj pravilnik stupa na snagu
osmoga dana od dana objave u »Narodnim novinama«, a počet će se primjenjivati
danom pristupa Republike Hrvatske Europskoj uniji.

Klasa: 011-02/04-03/23
Urbroj: 558-04/13-04-1
Zagreb, 7. rujna 2004.

Ravnatelj
Državnog zavoda za normizaciju i mjeriteljstvo
**dr****.
sc****. Marijan Andrašec, dipl. ing.,** v. r.

\_\_\_\_\_\_\_\_\_\_\_

1  Definicija vozila dana je u članku
4. Pravilnika o homologaciji tipa mo­tornih vozila (»Narodne novine« br.
115/04), a kategorizacija u prilogu II. A istoga pravilnika.

if !supportEmptyParas endif

PRILOG
I.

DEFINICIJE, ZAHTJEV ZA HOMOLOGACIJU, HOMOLOGACIJA, ZAHTJEVI
ZA IZRADBU, ISPITIVANJA TE SUKLADNOST PROIZVODNJE

1.               PODRUČJE PRIMJENE

                  Ovaj pravilnik se odnosi na ponašanje upravljačkog
mehanizma motornih vozila kategorije M1 i vozila kategorije N1
čija je najveća dopuštena masa manja od 1500 kg s obzirom na zaštitu vozača pri
čelnom sudaru.

                  Vozila drugih kategorija mogu se homologirati na
zahtjev proizvođača.

2.               DEFINICIJE

                  U smislu ovoga pravilnika:

2.1.            »Ponašanje upravljačkog mehanizma u slučaju sudara«
označava ponašanje toga uređaja pri djelovanju triju vrsta sila, tj.:

2.1.1.         sila koje proizlaze iz čelnoga sudara koji može pro­uzročiti
pomak stupa upravljača prema unatrag

2.1.2.         sile od trzaja vozačeve glave u slučaju udara u napravu za
upravljanje pri čelnom sudaru

2.1.3.         sile od trzaja vozačeva tijela u slučaju udara u napravu za
upravljanje pri čelnom sudaru;

2.2.            »Tip vozila« označava kategoriju motornih vozila koje se
ne razlikuju po bitnim značajkama kao što su:

2.2.1.         nosiva konstrukcija, dimenzije, oblik i materijali od kojih
je izrađen dio vozila ispred naprave za uprav­ljanje

2.2.2.         masa vozila u voznome stanju, prema
definiciji u točki 2.6 priloga I. Pravilnika o homologaciji tipa motornih
vozila, bez vozača;

2.3.            »Naprava za upravljanje« označava
dio upravljačkog me­ha­nizma, uobičajeno kolo upravljača, kojom uprav­lja
vozač.

2.4.            »Tip naprave za upravljanje«
označava kategoriju naprava za upravljanje koje se ne razlikuju po bitnim
značajkama kao što su konstrukcija, dimenzije, oblik i materijali od kojih su
izrađene.

2.5.            »Homologacija naprave za upravljanje« označava
homologaciju određenoga tipa naprave za upravljanje s obzirom na zaštitu
vozačeve glave i tijela od upravljač­kog mehanizma pri čelnom sudaru.

2.6.            »Homologacija vozila« označava homologaciju odre­đe­noga
tipa vozila s obzirom na zaštitu vozačeve glave i tijela od upravljačkog
mehanizma pri čelnom sudaru.

2.7.            »Univerzalna naprava za upravljanje« označava napravu za
upravljanje koju je moguće ugraditi na više tipova vozila, pri čemu razlike u
načinu pričvršćivanja naprave za upravljanje na stup upravljača ne utječu na
njezino ponašanje pri udaru.

2.8.            »Zračni jastuk« označava mekani jastuk koji je
konstruiran tako da se pod tlakom napuni plinom, i

2.8.1.         da zaštiti vozača od udara u napravu za upravljanje te

2.8.2.         da se napuše napravom koja se uključuje u slučaju su­dara
vozila.

2.9.            »Obruč naprave za upravljanje« označava približno torusni
vanjski prsten u slučaju kola upravljača koji vozač pridržava rukom za vrijeme
vožnje.

2.10.          »Prečka« označava štap koji povezuje obruč naprave za
upravljanje s glavinom

2.11.          »Glavina« označava dio naprave za upravljanje, uobi­čajeno
u središtu, koji:

2.11.1.       povezuje napravu za upravljanje s osovinom uprav­ljača

2.11.2.       prenosi zakretni moment s naprave za upravljanje na osovinu
upravljača.

2.12.          »Središte glavine naprave za upravljanje« označava točku na
površini glavine koja leži u osi osovine upravljača.

2.13.          »Ravnina naprave za upravljanje« u slučaju kola uprav­ljača
označava ravnu površinu koja dijeli obruč kola upravljača na dva jednaka dijela
između vozača i prednjega dijela vozila

2.14.          »Osovina upravljača« označava dio kojim se do kućišta
prijenosnog mehanizma prenosi zakretni moment kojim se djeluje na napravu za
upravljanje.

2.15.          »Stup upravljača« označava kućište u kojemu se nalazi
osovina upravljača

2.16.          »Upravljački mehanizam« označava cjelinu koja se sastoji od
naprave za upravljanje, stupa upravljača, ugradbenih dodataka, osovine
upravljača, kućišta prijenosnog mehanizma i svih drugih sastavnih dijelova koji
su namijenjeni dodatnoj apsorpciji energije u slučaju udara o napravu za
upravljanje.

2.17.          »Prostor za putnike« označava prostor za smještaj putnika
koji okružuje krov, pod, bočni zidovi, vrata, vanj­ska stakla, prednja pregrada
i ravnina naslona straž­njega sjedala

2.18.          »Udarna naprava« označava model glave u obliku polukugle
promjera 165 mm, u skladu s točkom 3. priloga IV. ovoga pravilnika.

2.19.          »R-točka«
označava referentnu točku sjedala prema defi­niciji u prilogu III. Pravilnika
TPV 132.

3.               ZAHTJEV ZA HOMOLOGACIJU

3.1.            Tip vozila

3.1.1.         Zahtjev za homologaciju tipa vozila s obzirom na zaštitu
vozača od upravljačkog mehanizma u slučaju sudara mora podnijeti proizvođač
vozila ili njegov pravovaljano ovlašteni predstavnik.

3.1.2.         Zahtjevu se moraju priložiti niže navedeni dokumenti u tri
primjerka i sljedeći podaci:

3.1.2.1.      podroban opis tipa vozila s obzirom na
nosivu konstrukciju, dimenzije, oblik i materijale od kojih je izrađen dio
vozila ispred naprave za upravljanje

3.1.2.2.      crteže, u odgovarajućemu mjerilu i
dovoljno podrobne, upravljačkog mehanizma i njegova pričvršćenja na ša­siju
vozila i karoseriju

3.1.2.3.      tehnički opis toga uređaja

3.1.2.4.      masu vozila u voznome stanju

3.1.2.5.      dokaz da je naprava za upravljanje
homologirana sukladno točkama 5.2 i 5.3, ako je primjenjivo.

3.1.3.         Tehničkoj službi odgovornoj za provedbu homologacijskih
ispitivanja mora se dostaviti sljedeće:

3.1.3.1.      vozilo, koje predstavlja tip vozila koji
treba homologirati, za ispitivanje iz točke 5.1

3.1.3.2.      po odluci proizvođača i u dogovoru s
tehničkom služ­bom, drugo vozilo ili one dijelove vozila koji su bitni za
ispitivanja iz točaka 5.2 i 5.3.

3.2.            Tip naprave za upravljanje

3.2.1.         Zahtjev za homologaciju tipa naprave za upravljanje mora
podnijeti proizvođač naprave za upravljanje ili njegov pravovaljano ovlašteni
predstavnik.

3.2.2.         Zahtjevu se moraju priložiti niže navedeni dokumenti u tri
primjerka i sljedeći podaci:

3.2.2.1.      podroban opis tipa naprave za upravljanje
s obzirom na konstrukciju, dimenzije i materijale od kojih je izra­đena

3.2.2.2.      crteže, u odgovarajućem mjerilu i dovoljno
podrobne, upravljačkog mehanizma i njegova pričvršćenja na šasiju vozila i
karoseriju.

3.2.3.         Naprava za upravljanje koja predstavlja tip naprave za
upravljanje koju treba homologirati i, po odluci pro­izvođača i u dogovoru s
tehničkom službom, oni dijelovi vozila koji su bitni za ispitivanje moraju se
dostaviti tehničkoj službi odgovornoj za provedbu homologacijskih ispitivanja
za ispitivanja iz točaka 5.2 i 5.3.

4.               HOMOLOGACIJA TIPA VOZILA

4.1.            Tijelo za homologaciju mora
provjeriti postojanje dostatnih mjera za osiguravanje učinkovitog nadzora nad
sukladnošću proizvodnje prije dodjeljivanja homologacije.

4.2.            Certifikat koji je sukladan
formularu navedenu u točkama 4.2.1 i 4.2.2 mora biti priložen certifikatu o
homologaciji tipa:

4.2.1.         iz priloga V. A za zahtjev prema točki
3.1

4.2.2.         iz priloga V. B za zahtjev prema točki 3.2.

5.               TEHNIČKI ZAHTJEVI

5.1.            Pri ispitivanju sudara, u voznome
stanju i bez ispitne lutke, sa zaprekom vozila pri brzini od 48,3 km/h vrh
stupa upravljača i njegova osovina ne smiju se pomaknuti unatrag više od 12,7
cm vodoravno i usporedno s uzdužnom osi vozila i 12,7 cm okomito u odnosu na
točku u vozilu na koju nije djelovao sudar.

5.2.            Pri udaru ispitnoga tijela u napravu
za upravljanje bačena na napravu relativnom brzinom od 24,1 km/h sila koja se
od naprave za upravljanje prenosi na ispitno tijelo ne smije prijeći iznos od
1111 daN.

5.3.            Pri udaru udarnoga tijela u napravu za upravljanje bačena
na tu napravu relativnom brzinom od 24,1 km/h, u skladu s postupkom iz priloga
IV., usporenje udarnoga tijela od 80 g kumulativno ne smije djelovati dulje od
3 milisekunde. Usporenje mora uvijek biti manje od 120 g pri C.F.C 600 Hz. (C.F.C.
= Channel Frequency Class – razred kanalne frekvencije).

5.4.            Naprava za upravljanje mora biti tako konstruirana,
izrađena i ugrađena da:

5.4.1.         prije ispitivanja sudara propisanoga u točkama 5.2 i 5.3 ni
jedan dio površine naprava za upravljanje, koji je usmjeren prema vozaču i koji
može biti dotaknut kuglom promjera 165 mm, ne smije imati neravnine ili oštre
rubove s polumjerom zakrivljenosti manjim od 2,5 mm

5.4.1.1.      poslije ispitivanja sudara propisanog u
točkama 5.2 i 5.3. dio površine naprave za upravljanje usmjerene prema vozaču
ne smije imati oštre ili hrapave rubove koji bi povećavali opasnost ili težinu
ozljede vozača. Male pukotine i napukline moraju se zanemariti.

5.4.2.         Naprava za upravljanje mora biti projektirana, izrađena i
ugrađena tako da ne sadrži sastavne dijelove ili dodat­ke, uključujući i uređaj
za aktiviranje sirene i pribor za ugradbu, koji bi mogla zakvačiti vozačevu
odjeću ili nakit pri uobičajenim vozačevim pokretima.

5.4.3.         U slučaju da naprave za upravljanje ne
čine dio izvorne opreme, mora se zahtijevati da one pri ispitivanju ispunjavaju
sukladno točki 2.1.3 priloga III. i točki 2.3. priloga IV. Zadovoljavaju
utvrđene zahtjeve.

5.4.4.         U slučaju »univerzalnih naprava za
upravljanje« moraju biti ispunjeni zahtjevi za:

5.4.4.1.      cijelo područje kutova stupa upravljača,
pri čemu se podrazumijeva da se ispitivanja moraju provoditi najmanje pri
najvećemu i pri najmanjemu kutu stupa upravljača za skupinu homologiranih
tipova vozila za koja su aktivirajući uređaji predviđeni

5.4.4.2.      cijelo područje položaja udarne naprave
(modela glave) i ispitnog tijela u odnosu na napravu za uprav­ljanje, pri čemu
se podrazumijeva da se ispitivanje mora provesti najmanje za srednji položaj za
skupinu homologiranih tipova vozila za koja su naprave za upravljanje
namijenjene. Kad se upotrebljava stup upravljača, to mora biti tip koji
odgovara uvjetima »naj­nepovoljnijeg slučaja«.

5.4.5.         Kad
se prilagodni dijelovi upotrebljavaju za prilagodbu pojedinoga tipa naprave za
upravljanje za područje stupova upravljača i ako može biti dokazano da s takvim
prilagodnim dijelovima značajke apsorpcije energije sustava ostaju iste, sva
ispitivanja mogu biti provedena s jednim tipom prilagodnoga dijela.

6.               ISPITIVANJA

6.1.            Zadovoljavanje zahtjeva iz točke 5. mora
se provjeravati sukladno metodama navedenima u prilozima II., III. i IV. Sva
mjerenja moraju se provoditi prema normi ISO 6487: 1987.

6.2.            Međutim, dopuštene su i druge vrste ispitivanja pod
uvjetom da ih odobri tijelo za homologaciju i pod uvjetom da je moguće dokazati
njihovu istovrijednost.

7.               SUKLADNOST PROIZVODNJE

7.1.            U slučaju homologacije određenoga tipa vozila mora se
radi provjere sukladnosti, dostatan broj primjeraka proizvedenih naprava za
upravljanje podvrgnuti pro­izvoljno odabranim provjerama.

7.2.            U slučaju homologacije određenoga tipa naprave za
upravljanje, radi provjere sukladnosti, mora se dostatan broj primjeraka
proizvedenih naprava za upravljanje podvrgnuti proizvoljno odabranim
provjerama.

7.3.            Gore navedene provjere u pravilu treba ograničiti na
provjeravanje dimenzija. Međutim, ako se pokaže potrebnim, vozila ili naprave
za upravljanje moraju se podvrgnuti ispitivanjima koja su propisana u točki 5.

PRILOG II.

ISPITIVANJE
ČELNOG SUDARA SA ZAPREKOM

1.               SVRHA

                  Svrha
je ovoga ispitivanja provjeriti zadovoljava li vozilo zahtjeve iz točke 5.1
priloga I.

2.               UGRADBA, POSTUPCI I MJERNI UREĐAJI

2.1.            Ispitni poligon

                  Ispitna površina mora biti dovoljno velika za
smještaj zaletne staze, zapreke i tehničke naprave koje su potrebne za ispitivanje.
Završni dio staze, najmanje 5 m ispred zapreke, mora biti vodoravan (nagib
manji od 3 % izmjeren u duljini jednog metra), ravan i gladak.

2.2.            Zapreka

                  Zapreka mora biti od armiranobetonskoga bloka čija
je širina sprijeda najmanje 3 m, a visina najmanje 1,5 m. Debljina zapreke mora
biti takva da je njezina masa barem 70 tona. Prednji dio mora biti ravan,
uspravan i okomit na os zaletne staze te mora biti prekriven drvenim daskama
debljine 19 ± 1 mm, koje moraju biti u dobrom stanju. Između drvenih dasaka i
zapreke mora se postaviti konstrukcija od čelične ploče debljine barem 25 mm.
Zapreka s drukčijim značajkama može se upotrijebiti pod uvjetom da je površina
udara veća od prednje zgužvane površine vozila koje se ispituje i pod uvjetom
da daje istovrijedne rezultate.

2.3.            Pogon vozila

                  U trenutku udara na vozila ne
smije više dodatno djelovati nikakva naprava za upravljanje ili pogonska
naprava. Vozilo mora doći do zapreke u smjeru koji je okomit na zapreku:
najveće poprečno odstupanje od porav­nanosti između uspravne središnje crte
prednjega dijela vozila i uspravne središnje crte zapreke je ± 30 mm.

2.4.            Stanje vozila

2.4.1.         Za ispitivanje vozilo mora biti
opremljeno svim uobi­ča­jenim sastavnim dijelovima i opremom koji su uklju­čeni
u masu neopterećenoga vozila ili biti u takvom stanju da u voznome stanju
zadovoljava zahtje­ve s obzirom na sastavne dijelove i opremu koji su bitni za
prostor za putnike i raspodjelu mase vozila kao cjeline. Bez obzira na točku
5.1 priloga I. moguće je na zahtjev proizvođača provesti ispitivanje s lutkama,
pod uvje­tom da one ni u jednome trenutku ne sprječavaju gibanje upravljačkoga
mehanizma. Masa lutaka ne smije se uzimati u račun za potrebe ispitivanja.

2.4.2.         Kad se upotrebljava vanjski pogon vozila, spremnik za gorivo
treba napuniti barem do 90% njegova obujma nezapaljivom tekućinom gustoće
između 0,7 i 1,0.

2.4.3.         Kad vozilo za pogon upotrebljava vlastiti motor, spremnik za
gorivo mora biti napunjen barem do 90 % obujma. Svi drugi spremnici moraju biti
potpuno napunjeni.

                  Ako to proizvođač želi, tehnička služba odgovorna
za provođenje homologacijskih ispitivanja može dopustiti da se isto vozilo koje
se upotrebljava za ispitivanja propisana u drugim pravilnicima (uključujući
ispitivanja koja mogu oštetiti njegovu konstrukciju) upotrijebi također za
ispitivanja propisana u ovom pravilniku.

2.5.            Brzina pri udaru

                  Brzina pri udaru mora biti između 48,3 km/h i 53.1
km/h. Međutim, ako je ispitivanje provedeno s većom brzinom pri udaru i ako je
vozilo zadovoljavalo propisane zahtjeve, mora se smatrati da je ispitivanje
bilo zadovoljavajuće.

2.6.            Mjerni uređaji

                  Mjerilo
koje se upotrebljava za zapisivanje brzine propisane u točki 2.5 mora biti
točnosti do 1%.

3.               REZULTATI

3.1.            Za određivanje pomicanja naprave za upravljanje prema
naprijed i unatrag tijekom udara treba zapisivati1 promjenu razmaka
– mjereno vodoravno2 i usporedno s uzdužnom osi vozila, i uspravno,
u smjeru okomitu na tu os – između vrha stupa upravljača (i osovine) i točke vozila
na koju nije djelovao udar. Najveća vrijednost te promjene, uzeta iz zapisa,
mora se smatrati pomicanjem naprave za upravljanje prema naprijed i unatrag.

3.2.            Nakon ispitivanja oštećenja koja pretrpi vozilo moraju se
opisati u pisanome izvještaju; treba napraviti barem po jednu fotografiju za
svaki od sljedećih pogleda na vozilo:

3.2.1.         – s bočnih strana (lijeva i desna)

3.2.2.         – sprijeda

3.2.3.         – odostraga

3.2.4.         –
oštećenoga područja unutar prostora za putnike.

\_\_\_\_\_\_\_\_

(1) Zapisivanje se može
zamijeniti mjerenjem najvećih vrijednosti.

(2) ´Vodoravno´ se odnosi na
prostor za putnike kad vozilo prije ispitivanja miruje, a ne na prostor iznad
tla za vrijeme pomicanja vozila.

if !supportEmptyParas endif

4.               FAKTORI
ISPRAVKA

4.1.            Oznake

v:                zapisana brzina u km/h

m0: masa
prototipa u stanju određenu u točki 2.4 ovoga priloga

m1:             masa prototipa s ispitnom opremom

D0:             promjena razmaka izmjerena tijekom
udara, kako je određeno u točki 3.1 ovoga priloga

D1:             promjena razmaka koja se
upotrebljava za određivanje rezultata ispitivanja

K1:             veća vrijednost (48,3/V)2
i 0,83

K2:             veća vrijednost m0/m0i 0,8.

4.2.            Ispravljena vrijednost D1 koja se upotrebljava
za provjeru sukladnosti prototipa sa zahtjevima ovoga pravil­nika mora se
izračunati s pomoću sljedeće formule:

D1 =D0 .. K1 . K2

4.3.            Ispitivanje
čelnoga sudara sa zaprekom nije potrebno u slučaju vozila koje je istovjetno
razmatranomu prototipu s obzirom na značajke navedene u točki 2.2 priloga I.,
ali čija je masa m1 veća od m0, ako m1 nije
veće od 1,25 m0 i ako ispravljena vrijednost D2 dobivena
iz D1 po formuli D2 =D0 (m1
. D1)/m0 tako da pokazuje da novo vozilo još ispunjava
zahtjeve iz točke 5. priloga l.

5.               ISTOVRIJEDNI POSTUPCI

5.1.            Tijelo za homologaciju može odobriti druge ispitne metode
pod uvjetom da se može dokazati njihova istovrijednost. Dokumentaciji za
homologaciju treba priložiti izvještaj koji sadrži opis upotrijebljene metode i
dobivene rezultate ili razlog za neprovođenje ispitivanja.

5.2.            Za
dokazivanje istovrijednosti alternativne metode odgovoran je proizvođač ili
njegov predstavnik koji želi upotrijebiti takvu metodu.

if !supportEmptyParas endif

PRILOG III.

if !supportEmptyParas endif

ISPITIVANJE ISPITNIM TIJELOM

1.               SVRHA

                  Svrha
je ovog ispitivanja provjeriti zadovoljava li vozilo zahtjeve iz točke 5.2
priloga I.

2.               UGRADBA, POSTUPCI I MJERNI UREĐAJI

2.1.            Ugradba naprave za upravljanje

2.1.1.         Naprava za upravljanje mora biti ugrađena na prednji dio
vozila koji se dobije kad se karoserija prereže poprečno na visini prednjih
sjedala i po mogućnosti ukloni krov, vjetrobransko staklo i vrata. Taj dio mora
se nepomično pričvrstiti na ispitnu napravu tako da se pod udarom ispitnog
tijela ne može pomicati.

                  Dopušteno je odstupanje kuta ugradbe naprave za
upravljanje u odnosu na konstrukcijski predviđen kut ± 2 stupnja.

2.1.2.         Međutim, na zahtjev proizvođača i uz suglasnost teh­ničke
službe, naprava za upravljanje može biti ugra­đe­na na okvir kojim se
zamjenjuje upravljački mehanizam, po uvjetom da sklop žokvir/upravljački
mehanizamž u usporedbi sa stvarnim sklopom žprednji dio ka­ro­serije/upravljački
mehanizamž ima:

2.1.2.1.      isti geometrijski raspored, i

2.1.2.2.      veću krutost.

2.1.3.         Ugradba naprave za upravljanje kad je
zatražena samo njezina homologacija.

                  Naprava za upravljanje mora se ispitati zajedno s
obručem. Za pomicanje naprave za upravljanje prostor između nje i ispitne
naprave mora biti najmanje 100 mm. Osovina upravljača mora biti čvrsto
pričvršćena na ispitnu napravu tako da se osovina upravljača pod udarom ne može
pomicati (vidi sliku 2.).

2.2.            Namještanje naprave za upravljanje za ispitivanja

2.2.1.         Kod prvog ispitivanja, naprava za upravljanje mora biti
zaokrenuta tako da njezina najkraća prečka bude okomita na dodirnu točku s
ispitnim tijelom; ako je naprava za upravljanje kolo upravljača, ispitivanje se
mora ponoviti s najslabijim dijelom kola upravljača okomitim na tu dodirnu
točku. U slučaju namjestive naprave za upravljanje oba ispitivanja moraju se
provesti s kolom u središnjemu položaju.

2.2.2.         Ako je vozilo opremljeno s napravom za
namještanje nagiba i položaja kola upravljača, ispitivanje se mora provesti s
tom napravom u uobičajenom položaju uporabe, prema podacima proizvođača, i za
koji laboratorij smatra da je značajan sa stanovišta apsorpcije energije.

2.2.3.         Ako je naprava za upravljanje
opremljena zračnim jastukom, ispitivanje se mora provesti s napuhanim zračnim
jastukom. Na zahtjev proizvođača i uz suglas­nost tehničke službe ispitivanje
se može provesti bez napuhanoga zračnog jastuka.

2.3.            Ispitno tijelo

                  Ispitno tijelo mora imati
oblik, dimenzije i značajke prikazane u dodatku ovoga priloga.

2.4.            Mjerenje sila

2.4.1.         Mora se provesti mjerenje najveće sile,
koja djeluje vodoravno i usporedno s uzdužnom ravninom vozila na ispitno tijelo
kao posljedica udara u napravu za upravljanje.

2.4.2.         Ta sila može se izmjeriti izravno ili
posredno, ili se može izračunati iz vrijednosti zapisanih pri ispitivanju.

2.5.            Pogon ispitnoga tijela

2.5.1.         Može se upotrijebiti bilo koji način
pogona pod uvje­tom da ispitno tijelo pri udaru u napravu za upravljanje nije
povezano s pogonskom napravom. Ispitno tijelo mora udariti u napravu za
upravljanje nakon približno prave putanje koja je usporedna s uzdužnom osi
vozila.

2.5.2.         H-točka ispitnoga tijela, označena
posebnom oznakom, mora biti namještena tako da je prije udara u vodoravnoj
ravnini koja prolazi kroz R-točku koju je označio proizvođač vozila.

2.6.            Brzina

                  Ispitno tijelo mora udariti u
napravu za upravljanje s brzinom od 24,1 +1,2/-0 km/h. Međutim, ispitivanje se
mora smatrati zadovoljavajućim ako je ispitivanje pro­vedeno većom brzinom
udara i ako je naprava za uprav­ljanje zadovoljila propisane zahtjeve.

2.7.            Mjerni uređaji

2.7.1.         Mjerni uređaji koji su upotrijebljeni
za zapisivanje parametara iz točke 5.2 priloga l. moraju omogućivati mjerenja s
ovom točnošću:

2.7.1.1.      brzina ispitnoga tijela: do 2%

2.7.1.2.      zapisivanje vremena: do 1/1000 sekunde.

2.7.1.3.      Početak udara (ništična točka) u trenutku
prvoga dodira ispitnoga tijela s napravom mora se odrediti s pomoću zapisa i
filmova koji se upotrebljavaju za analizu rezultata ispitivanja.

2.7.1.4.      Mjerenje sile

                  Upotrijebljeni mjerni uređaji moraju biti sukladni
s normom ISO 6487:1987, ako nije drukčije određeno u ovome pravilniku.

2.7.1.4.1.   Kod osjetila sile koji su ugrađeni u napravu
za uprav­ljanje, razred kanalne amplitude mora biti 1 960 daN (2 000 kg), a
razred kanalne frekvencije 600 Hz.

2.7.1.4.2.   Kod mjerila ubrzanja ili osjetila sile koji
su ugrađeni u ispitno tijelo:

                  dva mjerila ubrzanja, koja djeluju u istome smjeru
moraju se postaviti simetrično u poprečnoj ravnini težišta ispitnoga tijela.
Razred kanalne amplitude mora biti 60 g, a razred kanalne frekvencije 160 Hz.
Dopuštene su druge metode s obzirom na broj i položaj mjerila ubrzanja, kao
npr. postavljanje ispitnih uređaja u odvoje­nim dijelovima u čijim su težištima
postavljena mjerila ubrzanja za mjerenje ubrzanja vodoravno i usporedno s
uzdužnom osi vozila. Rezultantna sila je sila koja odgovara najvećemu zbroju
sila izračunanih ili izravno izmjerenih za svaki dio ispitnoga tijela.

2.8.            Temperatura okolnoga prostora: ustaljena na 20 ± 5 0C.

3.               REZULTATI

3.1.            Nakon ispitivanja, oštećenje koje pretrpi upravljački
mehanizam mora se utvrditi i opisati u pisanom izvje­štaju; mora se napraviti
fotografija u bočnome i pred­njemu pogledu naprave za upravljanje/stupa uprav­ljača/ploče
s instrumentima.

if !supportLists3.2.
endifNajveća vrijednost sile
mora se izmjeriti ili izračunati sukladno s točkom 2.4.

if !supportEmptyParas endif

DODATAK

![](dodatni/349651.gif)

PRILOG lV.

ISPITIVANJE UDARNOM NAPRAVOM

1.               SVRHA

                  Svrha
je ovoga ispitivanja provjeriti zadovoljava li naprava za upravljanje zahtjeve
iz točke 5.3 priloga I.

2.               UGRADBA, POSTUPCI I MJERNI UREĐAJI

2.1.            Općenito

2.1.1.         Naprava za upravljanje mora se ispitati zajedno s obru­čem.

2.1.2.         Ako je naprava za upravljanje opremljena zračnim jastukom,
ispitivanje se mora provesti s napuhanim zračnim jastukom. Na zahtjev
proizvođača i uz suglasnost tehničke službe, ispitivanje se može provesti bez
napuhanoga zračnog jastuka.

2.2.            Ugradba naprave za upravljanje kad
je zatražena njezina homologacija zajedno s homologacijom vozila

2.2.1.         Naprava za upravljanje mora biti
ugrađena na prednji dio vozila, koji se dobije kad se karoserija prereže
poprečno u visini prednjih sjedala i po mogućnosti uklo­ni krov, vjetrobransko
staklo i vrata. Taj dio mora se nepomično pričvrstiti na ispitnu napravu tako
da se pod udarom udarne naprave (modela glave) ne može pomicati.

                  Dopušteno je odstupanje kuta
ugradbe naprave za upravljanje u odnosu na konstrukcijski predviđen kut ± 2
stupnja.

2.2.2.         Međutim, na zahtjev proizvođača i uz
suglasnost teh­ničke službe, naprava za upravljanje može biti ugra­đena na
okvir kojim se zamjenjuje upravljački mehanizam pod uvjetom da sklop žokvir/
upravljački mehanizamž u usporedbi sa stvarnim sklopom žprednji dio
karoserije/upravljački mehanizamž ima:

2.2.2.1.      isti geometrijski raspored, i

2.2.2.2.      veću krutost.

2.3.            Ugradba naprave za upravljanje kad je zatražena samo njezina
homologacija

                  Naprava za upravljanje mora se ispitati zajedno s
obručem. Za pomicanje naprave za upravljanje prostor između nje i ispitne
naprave mora biti najmanje 100 mm. Osovina upravljača mora biti čvrsto
pričvršćena na ispitnu napravu tako da se osovina upravljača pod udarom ne može
pomicati (vidi sliku 2.).

2.3.1.         Međutim, na zahtjev proizvođača može se provesti pod
uvjetima iz točke 2.2. U tome slučaju homologacija vrijedi samo za ugradbu na
određeni (određene) tip (tipove) vozila.

3.3.            ISPITNA NAPRAVA

3.1.            Ta naprava sastoji se od potpuno
pravocrtno vođene udarne naprave (modela glave) mase 6,8 kg.

3.2.            Udarna naprava (model glave) mora
imati ugrađena dva mjerila ubrzanja i jedno mjerilo brzine, koji moraju moći
mjeriti vrijednosti u smjeru udara.

3.3.            Mjerni uređaji

3.3.1.         Upotrijebljeni mjerni uređaji moraju
biti sukladni s normom ISO 6487:1987. Osim toga, moraju imati slje­deće
značajke:

3.3.2.         Ubrzanje

                  razred kanalne amplitude 150
g.

                  razred kanalne frekvencije (600) Hz.

3.3.3.         Brzina

                  mjerna nesigurnost ± 1 %.

3.3.4.         Zapisivanje vremena

                  Mjerni
uređaji moraju omogućivati zapisivanje rezultata tijekom cijeloga trajanja
ispitivanja i očitavanja s toč­nošću od jedne tisućinke sekunde. Na zapisima
koji se upotrebljavaju za analizu ispitivanja treba biti zapisan početak udara
kod prvoga dodira između udarnoga tijela i naprave za upravljanje.

4.               POSTUPAK ISPITIVANJA

4.1.            Ravninu naprave za upravljanje treba
namjestiti okomito na smjer udara.

4.2.            Ispitivanje udarom treba provesti u
najviše četiri i najmanje tri položaja svakoga tipa naprave za upravljanje. Za
svako ispitivanje treba upotrijebiti novu napravu za upravljanje. Pri
uzastopnim ispitivanjima udarom uzdužna os udarnoga tijela mora prolaziti kroz
jednu od ovih točaka:

4.2.1.         središte naprave za upravljanje

4.2.2.         spoj najčvršće ili najviše ojačane
prečke s unutarnjim rubom obruča naprave za upravljanje

4.2.3.         središnju točku najkraćega nepoduprtoga
luka obruča naprave za upravljanje, koja je bez prečke

4.2.4.         kroz žnajnepovoljnijiž položaj na
napravi za upravlja­nje, prema odluci tijela za homologaciju.

4.3.            Udarna naprava (model glave) mora udariti napravu za
upravljanje brzinom 24,1 km/h; tu brzinu treba postići energijom potiska ili
uporabom dodatnoga pogonskog uređaja.

5.               REZULTATI

5.1.            Pri ispitivanjima sukladno s navedenim postupcima za
vrijednost usporenja udarnoga tijela uzima se istodobno očitane srednje
vrijednosti dvaju mjerila usporenja.

6.               ISTOVRIJEDNI POSTUPCI

6.1.            Tijelo za homologaciju može odobriti
druge ispitne metode pod uvjetom da se može dokazati njihova istovrijednost.
Dokumentaciji za homologaciju treba priložiti izvještaj koji sadrži opis
upotrijebljene metode i dobivene rezultate.

6.2.            Za dokazivanje istovrijednosti
alternativne metode odgovoran je proizvođač ili njegov predstavnik koji želi
upotrijebiti takvu metodu.

![](dodatni/349652.gif)

PRILOG V. A

DODATAK
CERTIFIKATU O HOMOLOGACIJI TIPA VOZILA
s obzirom na ponašanje upravljačkog mehanizma pri sudaru

(Smjernica 74/297/EEC prema zadnjim
izmjenama i dopunama Smjernice 91/662/EEC)

(članak 4.(2) i članak 10. Smjernice 70/156/EEC)

Naziv tijela za
homologaciju

Brlogacije: .................. Broj izmjene/dopune:
..................

 1.              Trgovački
naziv ili oznaka motornog vozila:

 2.              Tip
vozila:............................................

 3.              Naziv
i adresa proizvođača:..................

 4.              Naziv
i adresa predstavnika proizvođača, po potrebi:

 5.              Kratak
opis upravljačkog mehanizma i sastavnih dijelova vozila koji pridonose zaštiti
vozača od upravljačkog mehanizma u slučaju sudara:

 6.              Masa
vozila za vrijeme ispitivanja

                  na
prednjoj osovini:..............................

                  na
stražnjoj osovini:..............................

                  ukupno:................................................

 7.              Vozilo
dostavljeno na homologacijska ispitivanja

 8.              Tehnička
služba odgovorna za provedbu homologacijskih ispitivanja:

 9.              Datum
izvještaja o ispitivanju koji je izdala ta služba:

10.             Broj
izvještaja o ispitivanju koji je izdala ta služba:.

11.             Homologacija
dodijeljena/odbijena (1)

12.             Mjesto.................................................

13.             Datum:.................................................

14.             Potpis:.................................................

15.             Na
zahtjev se mogu dobiti sljedeći dokumenti koji imaju navedenu homologacijsku
oznaku

                   ......................
fotografije i/ili crteži koji omogućuju identifikaciju osnovnog tipa (osnovnih
tipova) vozila i možebitnih inačica koje su obuhvaćene ovom homologacijom;

                  ......................
izvještaj o ispitivanju.

PRILOG V. B

DODATAK
CERTIFIKATU O HOMOLOGACIJI TIPA ZA TIP NAPRAVE ZA UPRAVLJANJE
s obzirom na ponašanje upravljačkog mehanizma vozila pri sudaru

(Smjernica 74/297/EEC prema zadnjim
izmjenama i dopunama Smjernice 91/662/EEC)

(članak 9.(a) Smjernice 70/156/EEC)

Naziv tijela za
homologaciju

Broj homologacije: .................. Broj izmjene/dopune:
..................

 1.              Trgovački naziv ili oznaka tipa
naprave za upravljanje:

                                                                               ............................................................

 2.              Naziv
i adresa proizvođača:..................

 3.              Naziv
i adresa predstavnika proizvođača, po potrebi:

                                                                               ............................................................

 4.              Tip
(tipovi) vozila za koja je predviđena ugradba naprave za upravljanje:

                                                                               ............................................................

 5.              Kratak
opis naprave za upravljanje s obzirom na zaštitu vozača od upravljačkog
mehanizma u slučaju sudara:

                                                                               ............................................................

 6.              Naprava za upravljanje dostavljena
na homologaciju:

 7.              Tehnička služba odgovorna za
provedbu homologacijskih ispitivanja:

                                                                               ............................................................

 8.              Datum izvještaja o ispitivanju
koji je izdala ta služba:

 9.              Broj izvještaja o ispitivanju koji
je izdala ta služba:.

10.             Homologacija dodijeljena/uskraćena
(1)

11.             Mjesto.................................................

12.             Datum:.................................................

13.             Potpis:.................................................

14.             Na
zahtjev se mogu dobiti sljedeći dokumenti koji imaju navedenu homologacijsku
oznaku:

                  ...................... fotografije i/ili crteži
koji omogućuju identifikaciju osnovnog tipa (osnovnih tipova) vozila i inačica
koje su obuhvaćene ovom homologacijom;

                  ...................... izvještaj o ispitivanju.

if !supportEmptyParas endif

an>

(1) Prekrižiti što se ne primjenjuje.

Pravilnik, NN 131/2004-2360